armvectores/hy_wikipedia_2023 huggingface dataset:
Ռեկոպոլիս

Ռեկոպոլիս (լատ.՝ Reccopolis, իսպ.՝ Recópolis), վեստգոթերի պետության մայրաքաղաքներից մեկը Իսպանիայում։ Եղել է Մութ դարերի ընթացքում Արևմտյան Եվրոպայում հիմնադրված սակավաթիվ քաղաքներից մեկը, որի ենթադրյալ ավերակները գտնվում են Գվադալախարա գավառի Սորիտա դե լես Կանես գյուղի մերձակայքում։
Ռեկոպոլիսը 578 թվականին հիմնադրել է վեստգոթերի Լեովիգիլդ թագավորը։ Այն կոչվել է Լեովիգիլդի որդու՝ Ռեկարեդ I-ի պատվին և ծառայել է որպես նրա նստավայր։ Քաղաքը հիմնադրվել է թերակղզու խորքում, որպեսզի անհասանելի լինի բյուզանդական նավատորմի հարձակումների համար։ Քաղաքի տարածքում հայտնաբերվել են ոչ միայն վեստգոթական, այլև սվևական, մերովինգականի, բյուզանդական մետաղադրամներ։
Քաղաքի հիմնադիրները հետևել են բյուզանդական օրինակին։ Վերին քաղաքի կենտրոնում վեր են խոյանում թագավորական երկհարկանի պալատն ու արիոսական բազիլիկը։ Դրանցից ներքև 30 հեկտար տարածության վրա տեղակայված են բնակելի տներն ու առևտրական թաղամասերը՝ շուկաներով ու դրամահատարանով։ Եղել է ջրանցույց։ Քաղաքը շրջապատված է եղել պարսպով, որի ամեն 30 մետրի վրա կառուցված է եղել աշտարակ։
Ռեկոպոլիսի շինարարությունն ուներ բացառապես քաղաքական նպատակներ, որոնց մասին աղբյուրները լռում են։ Քաղաքը չուներ սեփական տնտեսական բազա և եպիսկոպոսություն։ Արաբական նվաճումից հետո այն անկում է ապրել, 9-րդ և 10-րդ դարերում բնակչությունը տեղափոխվել է հարևան Սորիտա։ Հնագետները հայտնաբերել են հրդեհի հետքեր, սակայն քաղաքի կործանման բուն պատճառները հայտնի չեն։ Քաղաքի տեղում մնացել են ավերակներ, որոնք անուշադրության են մատնվել մինչև 20-րդ դարը. առաջին պեղումները այդ տարածքում կատարվել են Ջ. Կաբրեի ղեկավարությամբ 1944-1945 թվականներին։
Չնայած այն հանգամանքին, որ Սորիտա բնակավայրի մոտ գտնվող ավերակները վեստգոթական Ռեկոպոլիսի հետ նույնացնելը սոսկ ենթադրություն է, սակայն Իսպանիայի կառավարությունը այդ տարածքը հայտարարել է «Ռեկոպոլիս» հնագիտական այգի, որտեղ պարբերաբար անցկացվում են պեղումներ։


== Ծանոթագրություններ ==


== Արտաքին հղումներ ==
Հնագիտական այգու կայք Archived 2009-12-15 at the Wayback Machine. (իսպ.)


== Աղբյուրներ ==
Roger Collins. Spain: an Oxford Archaeological Guide. Oxford University Press, 1998. ISBN 0192853007. Pages 223-225.
Ավարայրի ճակատամարտ (այլ կիրառումներ)

Ավարայրի ճակատամարտ եզրը կարող է վարբերել․

Ավարայրի ճակատամարտ - Ավարայր գյուղի մոտ 451 թվականի մայիսի 26-ին ապստամբ հայկական ուժերի և պարսկական բանակի միջև տեղի ունեցած ճակատամարտ։
Ավարայրի ճակատամարտ - Էդուարդ Իսաբեկյանի կտավը՝ նվիրված Ավարայրի ճակատամարտին։
Ամերիկյան տնտեսական ասոցիացիա

Ամերիկյան տնտեսական ասոցիացիան, ԱՏԱ (АЕА, անգլ.՝ American Economic Association), ամերիկացի տնտեսագետ Ռիչարդ Էլիի նախաձեռնությամբ 1885 թվականին ստեղծված տնտեսագետ գիտնականների ասոցիացիա է։ Ասոցիացիան մի շարք պարբերականներ է հրատարակվում, այդ թվում՝ The American Economic Review, Journal of Economic Literature, Journal of Economic Perspectives և այլն, նաև շնորհում է Ֆրենսիս Վոքերի և Ջոն Բեյթս Քլարքի մեդալները։ Ասոցիացիայի ինտերնետային պորտալներն են Resources for Economists on the Internet-ը և EconLit-ը։ ԱՏԱ-ի շրջանակներում գործում է Տնտեսական մասնագիտությունում կանանց կարգավիճակի կոմիտեն։


== Ծանոթագրություններ ==


== Արտաքին հղումներ ==
Պաշտոնական կայք
Սարանսկայա

Սարանսկայա  (ռուս.՝ Саранская), գետ Ռուսաստանում, հոսում է Կարագինսկի շրջանում,Կամչատկայի երկրամասում։ Գետի երկարությունը 13 կմ է։
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։

Ջրային օբյեկտի, պետական ջրային գրանցման կոդը - 19080000212120000030188


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(7538) Զենբեյ

(7538) Զենբեյ (անգլ.՝ Zenbei), աստերոիդ աստերոիդների հիմնական գոտում։ Հայտնաբերվել է 1996 թվականի նոյեմբերի 15-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,36377 ա. մ., առավելագույնը մոտենում է 1,9249 ա. մ. հեռավորության վրա և հեռանում 2,8026 ա. մ.։ Արեգակի շուրջ մեկ ամբողջական պտույտ է կատարում 1327,41 երկրային օրվա ընթացքում, իր ուղեծրով շարժվելով միջինում 0,271204 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7538) Զենբեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
The Fox (What Does the Fox Say?)

«The Fox (What Does the Fox Say?)» (անգլ.՝ Աղվես (Ի՞նչ է ասում աղվեսը)), էլեկտրո ժանրի վիրոսային վիդեո, նորվեգական կատակերգական Ylvis խմբի երգ։ Վիդեոն տեղադրվել է YouTube-ում 2013 թվականի սեպտեմբերի 3-ին և կարճ ժամանակահատվածում հավաքել է ավելի քան 280 մլն դիտում (667 մլն 2017 մայիս)։ «The Fox» երգը պահել է իր վեցերորդ տեղը Billboard Hot 100-ում 3 շաբաթվա ընթացքում, ինչպես նաև ցուցանիշը համարվում է նորվեգացի կատարողի երգեցողության բարձրագույն դիրքը a-ha-ի և 1985 թվականի նրանց «Take on Me» երգի ժամանակներից։
Սկզբում ստեղծվելով որպես «հակա-հիթ» և նորվեգական նոր եթերաշրջանի՝ I kveld med Ylvis (նորվ.՝ «Իրիկունը Ylvis-ի հետ») թոք-շոուի համար պրոմո-երգ, «The Fox»-ը, որը «ստեղծվել էր տապալվելու համար», նրանց համար նույնպես անսպասելիորեն երգը սկսեց լսել ամբողջ աշխարհը, ստիպելով Ylvis-ին հայտնի դառնալ, և այդ խումբը գրավեց ամբողջ աշխարհի ուշադրությունը։ Այս պահին չկան ալբոմ թողարկելու պլաններ, որը կպարունակի այդ երգը կամ նրա որևէ շարունակությունը։


== Ստեղծագործությունների ցանկ ==
Թվային ներբեռնում«The Fox (What Does the Fox Say?)» — 3:33
«The Fox (Extended Mix)» — 4:37
«The Fox (Instrumental)» — 3:33
«The Fox (Acapella)» — 3:33CD-սինգլ«The Fox» — 3:33
«The Fox (Instrumental)» — 3:33


== Շքերթներ և սերտիֆիկացիա ==


== Թողարկման պատմություն ==


== Ծանոթագրություններ ==


== Արտաքին հղումներ ==
Official video ՅուԹյուբում
Սինգլը iTunes-ում։ Norway, U.S.
British Library Sound and Vision blog — what does the fox say? (red fox vocalizations)
Զաքար Սիմոնյան

Զաքար Սիմոնյան (1906-1939), հայ բեմանկարիչ։


== Կենսագրություն ==
Զաքար Սիմոնյանը սովորել է Վրաստանի Գեղարվեստի ակադեմիայում։ Աշխատել է Պատանի հանդիսատեսի թատրոնում, Թիֆլիսի Հայ դրամայում, Լենինականի թատրոնում։


== Թատերական ձևավորումները ==
«Գիքորը»
«Սունդուկյանի Թիֆլիսը» (1935 թ․)
«Պեպո»
«Քանդած օջախ»
«Էլի մեկ զոհ»
«Էմմանվել»
«Ամպրոպը»
«Թշնամիները»
«Պլատոն Կրեչետ»
«Շահնամե»
Մակաղաքար

Մակաղաքար, լեռնագագաթ Հայաստանի Գեղարքունիքի և Տավուշի մարզերի սահմանագլխին, Միափորի լեռների հարավարևմտյան ճյուղավորություններում, Դպրաբակ գյուղից 4 կմ հյուսիս։ Բարձրությունը 2170 մ է։


== Ծանոթագրություններ ==
Ժամանակի մասին (հեռուստասերիալ)

Ժամանակի մասին (հանգըլ: 멈추고 싶은 순간: 어바웃타임; կոր․ նոր ռոմ․: Meomchoogo Sipeun Soongan: Eobawoottaim), 2018 թվականին նկարահանված հարավկորեական ռոմանտիկ ֆենտեզի հեռուստասերիալ, որում նկարահանվել են՝ Լի Սան Յոնը և Լի Սոն Կյոնգը։ Այն հեռարձակվել է  tvN հեռուստաալիքով մայիսի 21֊ից մինչև հուլիսի 10֊ը երկուշաբթի և երեքշաբթի օրերին ժամը 21։30 (ՀԿԺ)։


== Սյուժե ==
Չոի Միքաելան ( Լի Սոն Կյոնգ) մյուզիքլի դերասանուհի է, ով կարողանում է տեսնել մարդկանց կյանքի տևողությունը։ Նա հանդիպում է մի տղամարդու, ով կարող է կանգնեցնել իր կյանքի ժամացույցը, և երկուսն էլ սիրահարվում են միմյանց։


== ԴԵրեր ==


=== Գլխավոր ===
Լի Սան Յոն ֊ Լի Դո Հա
Մուն Ու Ջին ֊ փոքրիկ Դո ՀաՄշակութային հիմնադրամի գլխավոր տնօրեն։

Լի Սոն Կյոնգ ֊ Չոի ՄիքաելաՄյուզիքլի դերասանուհի դժբախտ ճակատագրով, ով տեսնում է մարդկանց կյանքի տևողությունը։

Կիմ Դոնգ Ջուն ֊ Ջո Ջե ՅուՄյուզիքլի ռեժիսորը, ով հայտնի է իր հանճարեղ ունակություններով, ում մոտ բացակայում է մարդկայնությունը։

Իմ Սե Մի ֊ Բե Սու ԲոնՄյուզիքլ ամսագրի տնօրենն է, ով անպատասխան սիրահարված է Դո Հային։

Հան Սուն Յոն ֊ Ջոն Սուն ՀեՉոի Միքաելայի լավագույն ընկերուհին։

Ռոուն ֊ Չոի Վե ՋինՉոի Միքաելայի կրտսեր եղբայրը, ով սիրում է Սուն Հեյին։
=== Երկրորդային


==== Դո Հայի ընտանիքը ====
Ջուն Դոն Հվան ֊ Լի Սոն ՄունԼի Դո Հայի սառնասիրտ հայրը։

Մին Սուն Ուկ ֊ Լի Դո Բին
Կիմ Ջի Վան ֊ փոքրիկ Դո ԲինԴո Հայի ավագ եղբայրը։

Ջուն Մուն Սուն ֊ Յուն Դո Սան
Լի Մին Սուն ֊ փոքրիկ Դո ՍանԴո Հայի և Դո Բինի խորթ եղբայրը։

Կիմ Սա Հե ֊ Կիմ Հյե ՅոունԴո Բինի կինը։ Նա հարուստ և նրբազգաց կին, ով գաղտնիք է թաքնվում ։


==== Միքաելայի ընտանիքը ====
Նա Յոուն Հե ֊ Ջին Ռա ՀեՉոի Միքաելայի մայրը։


==== Դո Հային շրջապատող մարդիկ ====
Թե Ին Հո ֊ Փակ Սուն ԲինԴո Հայի ընկերն ու բժիշկը։

Կան Կի Դուն ֊ Փակ Ու ՋինԴո Հայի քարտուղարը
Կիմ Գյու Րի ֊ Կիմ Ջուն ԱԴո Հայի առաջին սերը։


==== Միքաելային շրջապատող մարդիկ ====
Կիմ Հե Սուկ ֊ Օ Սո ՆյոՉոի Միքաելայի հուսալի դաշնակիցը։


==== Լրացուցիչ ====
Ջան Գվան ֊ Փակ Սուն Սէն
Օ Ա Րին ֊ Յուն Ա Ին 
Յու Խիագուան ֊ Ժան Քիան


== Արտադրություն ==
Սցենարի առաջին ընթերցումը տեղի ունեցավ 2018 թվականի փետրվարին։
Դերասան Լի Սո Վոնը, ով պետք է ստանար Ջո Ջե Յուի դերը, դուրս մնաց արտադրությունից մինչ ուղիղ եթեր դուրս գալը, քանի որ նրա վրա կար քրեական մեղադրաք Նրան փոխարինեց Կիմ Դոն Ջունը։


== Սաունդթրեքներ ==


=== Part 1 ===


=== Part 2 ===


=== Part 3 ===


=== Part 4 ===


=== Part 5 ===


== Վարկանիշ ==
Կապույտ գույնի համարները ներկայացնում են ամենացածր վարկանիշները, իսկ կարմիր գույնի համարները ամենաբարձր վարկանշերը։Այս դրաման հեռարձակվել է կաբելային ալիքներով/ վճարովի հեռուստատեսությունով, որը սովորաբար փոքր լսարան ունի ազատ հեռուստաալիքների/հանրային հեռարձակողների (KBS,SBS,MBS և EBS) համեմատ։
TNmS-ը դադարեցնում է 2018 թվականի հունիս ամսվա զեկույցի հրապարակումը։


== Ծանոթագրություններ ==


== Արտաքին հղումներ ==
http://program.tving.com/tvn/abouttime/ Ժամանակի մասին (հեռուստասերիալ). պաշտոնական կայք  (կոր.)
About Time at Studio Dragon (կոր.)
About Time at Story TV (կոր.)
«Ժամանակի մասին (հեռուստասերիալ)»(անգլ.) ֆիլմը Internet Movie Database կայքում
Այոս Դոմետիոս

Այոս Դոմետիոս (հուն․՝ Άγιος Δομέτιος կամ Άης Δεμέτης), գյուղ Կիպրոսի Հանրապետության Նիկոսիայի շրջանում։
Տեղակայված է Նիկոսիա քաղաքից 40 կմ դեպի արևմուտք։ Բնակչության թվով այս արվարձանը Կիպրոսի ամենամեծ համայնքներից մեկն է։
Կղզու միակ Կոկա-Կոլայի գործարանը գտնվում է հենց այս արվարձանում։ Համայնքը ունի նաև 4 պուրակներ, 3 տարրական դպրոց և մեկ ավագ դպրոց։ Արվարձանում շատ են կատուները, որոնց թշնամական են վերաբերվում մարդիկ։ Կատուների շատության պատճառով հյուսվել են ոչ իրական պատմություններ։


== Բնակչություն ==
Ըստ 2011 թվականի տվյալների գյուղի բնակչությունը կազմել է 12,456 մարդ։
Հիմնական բնակիչները հույն կիպրոսցիներն են։


== Պատմություն ==
Այոս Դոմետիոսը գոյություն է ունեցել հնագույն ժամանակներից։ Հնում արվարձանը եղել գյուղ և գտնվել է Նիկոսիայից 4 կմ դեպի արևմուտք։ Այոս Դոմետիոսի մասին հիշատակումներ կան դեռ ֆրանկների ժամանակներում։ Գյուղի անունը դարձել է Այոս Դոմետիոս, ի պատիվ Սուրբ Դմետիոսի, ով երիտասարդ հասակում դարձել է քրիստոնյա։ Հռոմի կայսրը մեղադրեց նրան ժաղվրդին խաբելու մեջ, Դոմետիոսը պատասխանում է, որ այս անվնաս մարդիկ այցելում են նրան և նա չի կարող պարզապես նրանց ետ ուղարկել։ Կայսրը վիրավորվելով պատասխանից հրամայում է քարկոծելով սպանել նրան։ Արվարձանի եկեղեցին կառուցվել է 17-րդ դարում, մի փոքր բլրի վրա ի պատիվ Դոմետիոսի և այժմ կոչվում է հենց նրա անունով։ Եկեղեցին այժմ հանդիսանում է համայնքի հիմնական տեսարժան վայրը։


== Ծանոթագրություններ ==
Կառու (այլ կիրառումներ)

Կառու, կարող է վերաբերել՝

Կառու - գյուղ Էստոնիայի Վալգամաա նահանգի Պիդռալա շրջանում
Կառու - Հարավային Աֆրիկայում՝ Օրանժ գետից հարավ ընկնող կիսաանապատային սարավանդների և միջլեռնային իջվածքների ընդհանուր անվանումը
Գոռճան

Գոռճան (Կորճան), գյուղ Արևմտյան Հայաստանում, Խարբերդի վիլայեթի Չարսանջակ գավառում։ 1915 թվականին ուներ 20 տուն (160 հոգի) հայ բնակիչ։ Զբաղվում էին երկրագործությամբ և անասնապահությամբ։ Կար եկեղեցի (Ս․ Աստվածածին)։ Բնակիչները տեղահանվել են առաջին համաշխարհային պատերազմի տարիներին։ Նրանց մեծ մասը զոհվել է, մի քանիսին հաջողվել է անցնել Արևելյան Հայաստան։
Իվանովկա (գյուղ, Կորոստենի շրջան)

Անվան այլ կիրառումների համար տե՛ս՝ ԻվանովկաԻվանովկա (ուկրաիներեն՝ Іванівка), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1834 թվականին։
2001 թվականի տվյալներով Իվանովկա գյուղում բնակվում էր 303 մարդ։ Բնակավայրը զբաղեցնում է 1575 կմ² տարածք։ Բնակչության խտությունը կազմում էր 192,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ավդեյ Գոզուլով

Ավդեյ Իլյայի Գոզուլով (Գյուզելյան Ավետիք, ապրիլի 17, 1892(1892-04-17), Տագանրոգ, Դոնի զորքի մարզ, Ռուսական կայսրություն - հունիսի 10, 1981(1981-06-10), Դոնի Ռոստով, ՌԽՖՍՀ, ԽՍՀՄ), խորհրդային տնտեսագետ։ Տնտեսագիտության դոկտոր (1939), պրոֆեսոր (1931), ՌՍՖՍՀ գիտության վաստակավոր գործիչ (1962)։


== Կենսագրություն ==
1917 թվականին ավարտել է Պետրոգրադի համալսարանի իրավաբանական ֆակուլտետը։ 1920 թվականից աշխատել է Դոնի Ռոստովի համալսարանում, 1931 թվականից՝ ժողովրդական տնտեսական ինստիտուտում՝ որպես վիճակագրության ամբիոնի վարիչ։ Գոզուլովը խորհրդային վիճակագրության հիմնադիրներից է։ Աշխատությունները վերաբերում են Հյուսիսային Կովկասի, Դոնի Ռոստովի մարզի զարգացման վիճակագրական հետազոտություններին, հայրենական վիճակագրության պատմությանը, բնակչության մարդահամարին և նրա վերլուծությանը։


== Ծանոթագրություններ ==
Մազազ (լեռ)

Մազազ, լեռ Հայաստանի Գեղարքունիքի և Կոտայքի մարզերի սահմանագլխին, Գեղամա լեռների հյուսիսային կատարային մասում, Հրազդան քաղաքից 6 կմ հարավ-արևելք։ Բարձրությունը՝ 3087 մ։


== Ծանոթագրություններ ==
Հովհաննես Քարմատանենց

Հովհաննես Քարաստանենց, (ծննդյան և մահվան թվականներն անհայտ են) XVII դարի հայ տպագրիչ, քահանա։
Բնակվել է Բաղեշում, ընտանիքով փոխադրվել է Լվով։ 1615 թվականին քաղաքի հայկական թաղամասում՝ հայոց Սուրբ Աստվածածին եկեղեցու մոտ, սարքավորել է տպարան և 1616 թվականին տպագրել Սաղմոսարան, պահպանված միակ օրինակը գտնվում է Վենետիկի Մխիթարյան մատենադարանում։ 1618 թվականին տպագրել է հայատառ ղփչաղերեն (կոմաներեն) «Աղօթք հասարակաց» աղոթագիրքը, որից նույնպես պահպանվել է մեկ օրինակ, որն այժմ գտնվում է Հոլանդիայի Լայդեն քաղաքի համալսարանական գրադարանում, ինչպես նաև մի տպագրել է բժշկարան-աղթարք, որից ոչ մի օրինակ չի պահպանվել։ Ենթադրվում է, որ 1630 թվականին Լվովում հրատարակված լեհերեն մի գիրք՝ ուղղված հայերի կաթոլիկացման դեմ, նույնպես տպագրվել է Հովհաննես Քարմատանենցու տպարանում։ Հովհաննես Քարմատանենցու տպագրական գործունեությունը կարևոր նշանակություն է ունեցել Հարավ-Արևելյան Եվրոպայի հայ բնակչության մշակութային կյանքում։ «Աղօթք հասարակաց»-ը մեսրոպատառ առաջին տպագիր գիրքն է Լվով-Ստանիսլավի շրջանի հայության մեծ մասի համար խոսակցական լեզվով՝ ղփչաղերենով։
Գորդենա

Գորդենա, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Լիբանան (այլ կիրառումներ)

Լիբանան, կարող է վերաբերել՝

Լիբանան - պետություն Միջերկրական ծովի արևելյան ափին
Լիբանան - քաղաքական-հասարակական և գրական եոօրյա թերթ։ Լույս է տեսել 1924 — 1935 թվականներին
Արքունական տուն (ֆիլմ, 1930)

«Արքունական տուն» (անգլ.՝ The Big House; թարգմանության այլ տարբերակը՝ «Մեծ տուն»)՝ սև-սպիտակ գեղարվեստական ֆիլմ, ռեժիսոր Ջորջ Ու. Հիլլի՝ 1930 թվականին թողարկված դրամատիկ թրիլերը։ Գլխավոր դերերում ներգրավված են Ռոբերտ Մոնտգոմերին, Չեստեր Մորրիսը և Ուոլլես Բիրին։
Ֆիլմն առաջադրվել է «Օսկարի» չորս արձանիկների «Լավագույն ֆիլմ», «Տղամարդու լավագույն դեր» (Ուոլլես Բիրի), «Լավագույն սցենար» (Ժոզեֆ Ֆարնեմ, Մարտին Ֆլևին, Ֆրենսիս Մարիոն և Լեննոքս Ռոբինսոն՝ հաղթանակած) և «Լավագույն ձայն»,(Դուգլաս Շիրեր՝ հաղթանակած)։


== Սյուժե ==
Երիտասարդ, գեղեցիկ, բայց հիմար Քենթը (Ռոբերտ Մոնթհոմերի) ոչ սթափ վիճակում նստում է ավտոմեքենայի ղեկին և մարդ է սպանում։ Դատավճիռը լինում է 10 տարվա ազատազրկումը։ Նրան տեղավորում են գերլեցուն բանտում, որը նախատեսված էր 1800 մարդու համար, մինչդեռ այստեղ իրենց պատիժն էին կրում 3000 դատապարտյալներ։ Քենթին նետում են տեղի հեղինակություններ Մորգանի (Չեստեր Մորրիս) և Բուտչի (Ուոլլես Բիրի) բանտախուց, վերջիններս էլ նրան համոզում են կազմակերպել «դարի փախուստը»….


== Դերերում ==


== Ստեղծում ==
Բուտչի դերում սկզբնապես նախատեսել էին Լոն Չեյնիին, ով հասցրեց նույնիսկ նկարահանվել մի քանի տեսարաններում։ Դերասանի անակնկալ մահը խափանեց նկարահանող խմբի բոլոր պլանները, և Բուտչի դերը վստահվեց Ուոլլես Բիրիին։ Բիրիի դերը ծաղրապատճենվել է «Մերկ ատրճանակ 33 ⅓. Վերջին վիրավորանքը» ֆիլմում լեսլի Նիլսենի կողմից։


== Ծանոթագրություններ ==


== Արտաքին հղումներ ==
«Արքունական տուն»(անգլ.) ֆիլմը Internet Movie Database կայքում
Սպարտակ (ֆիլմ, 1960)

Անվան այլ կիրառումների համար տե՛ս՝ Սպարտակ (այլ կիրառումներ)Սպարտակ (անգլ.՝ Spartacus) ռեժիսոր Սթենլի Կուբրիկի 1960 թվականին նկարահանած ամերիկյան ֆիլմ, որի հիմքում Հովարդ Ֆասթի համանուն գրվածքն է Հին Հռոմի ստրուկ և գլադիատոր, Հռոմեական կայսրության դեմ ապստամության առաջնորդ Սպարտակի մասին։ Ֆիլմը թերևս կարելի է համարել կինոյի պատմության լավագույն աշխատանքներից մեկը իր ժանրի մեջ։ Ֆիլմը համաշխարհային ճանաչում բերեց Սպարտակի դերակատար Քրրք Դուգլասին։


== Սյուժե ==
Գլխավոր հերոսը Սպարտակն է, ով հռոմեական ստրուկ է։ Լինելով ուժեղ և ամրակազմ նրան ընդգրկում են գլադիատորների դպրոց, որտեղ երիտասարդ ստրուկներին պատրաստում են մենամարտերի համար, երբեմն նաև մահացու ելքերով, որոնք անցկացվում են Հռոմի բարձրաստիճան իշխանավորների համար։
Սպարտակը տարբերվում է մյուսներից իր ազատամիտ հայացքներով։ Նա շատ ընկերներ է ձեռք բերում գլադիատորների շրջանում, ովքեր հարգում և սիրում են իրեն։ Նա սիրահարվում է իրենց զվարճությունների համար նրանց տրված ստրկուհի Վարինիային, ով նույնպես անտարբեր չէր Սպարտակի հանդեպ։
Մի անգամ նրանց մոտ է գալիս Մարկոս Կրասոսը մի քանի բարձրաստիճան անձանց հետ և ցանկանում տեսնել լավագույն գլադիատորների մահացու մենամարտեր, վճարելով դրա համար նրանց դպրոցի ղեկավար Լենտուլ Բատիատին մեծ գումար։ Նրանց հետ եկած կանայք ներկայացված թեկնածուներից ընտրված զույգերից մեկը Սպարտակն էր ընդդեմ սևամորթ Դրաբայի։ Նրանց մենամարտի ժամանակ Դրաբան հաղթում է Սպարտակին և երբ Կրասոսը նշան է ցույց տալիս Սպարտակին սպանելու համար, Դրաբան անսպասելիորեն նետվում է Կրասոսի վրա, սակայն Կրասոսը դանակով կտրում է նրա վիզը։
Դրաբայի այս քայլը ուժեղ տպավորություն է թողնում բոլոր գլադիատորների վրա և նրանց այսպես ասած համբերության բաժակը լցվում է։ Դրանից հետո Վարինիային տեղափոխում են Հռոմ։
Գլադիատորները Սպարտակի գլխավորությամբ ապստամբություն են բարձրացնում ...


== Դերակատաներ ==


== Մրցանակներ և վարկանիշային ցանկեր ==
Ֆիլմ ստացել է 6 տարբեր կինոմրցանակ, ներկայացված է եղել ևս 9-ի որոնց թվում.


=== Մրցանակներ ===
Ներկայացվել է 6 Օսկարի, ստացել 4-ը

Երկրորդ պլանի դերասան - Պիտեր Ուստինով
Օպերատոր - Ռասսել Մետտի
Բեմադրող նկարիչ - Ալեքսանդր Գոլիցեն
Հագուստների դիզայն - Բիլլ ԹոմասՍտացել է 1 Ոսկե Գլոբուս որպես լավագույն ֆիլմ-դրամա, ներկայացված է եղել ևս 5-ի, որոնց թվում լավագույն դերասան (Լոուրենս Օլիվիե) և երկրորդ պլանի դերասան (Վուդի Ստրոուդ, Պիտեր Ուստինով), նաև լավագույն ռեժիսոր։ Ներկայացվել է 1 BAFTA-ի, ԱՄՆ-ի գրողների գիլդիայի մրցանակի և այլն։


=== Վարկանիշային ցանկեր ===
Ֆիլմը ներառված է Ամերիկյան կինոակադեմիայի կողմից հրապարակված տարբեր ցանկերում հետևյալ տեղերում

Ամերիկյան բոլոր ժամանակների 100 լավագույն ֆիլմեր - 81 (2007 թ.)
Ամերիկյան բոլոր ժամանակների 10 լավագույն ֆիլմեր ըստ 10 ժանրերի - 5, որպես էպիկական ֆիլմ
Ամերիկյան բոլոր ժամանակների 100 լավագույն ոգեշնչող ֆիլմեր - 44
Ամերիկյան բոլոր ժամանակների ֆիլմերի 100 լավագույն դրական և բացասական հերոսներ - Սպարտակի կերպարը 22-րդն է որպես դրական հերոս
Ամերիկյան բոլոր ժամանակների 100 լավագույն ոգեշնչող ֆիլմեր - 62


== Ծանոթագրություններ ==
Տիրես

Տիրես (իտալերեն՝ Tires), կոմունա Իտալիայում։ Գտնվում է Տրենտինո Ալտո Ադիջե մարզում՝ Բոլցանո գավառում։
Բնակչությունը կազմում է 948 մարդ, խտությունը կազմում է 23 մարդ/կմ²։ Տարածքը՝ 42 կմ²։ Էլեկտրոնային փոստ՝ 39050, հեռախոսային կոդ՝ 0471։
Կոմունայի հովանավորն է Սուրբ Գևորգ զորավարը։ Տոնը նշվում է ապրիլի 23-ին։


== Ժողովրդագրություն ==
Բնակչության աճ 


== Տվյալներ ==
Հեռախոս՝ 0471 642123
Էլեկտրոնային փոստ՝ tires@gvcc.net
Պաշտոնական կայք՝ http://www.comune.tires.bz.it/


== Արտաքին հղումներ ==
Պաշտոնական կայք (իտալ.)
Ազգային վիճակագրության ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Ժողովածու (2147)

Ժողովածու (2147), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում)։ Ձեռագիրը գրվել է 1627 թվականին Մինաս գրիչի կողմից։ Գրված է թղթի վրա, որը ունի 19×13,5 չափս։ Ձեռագիրը կազմված է 220 թերթից։ Գրված է միասյուն, նոտրգիր, բոլորգրով։ Ունի կիսախորան, լուսանցազարդ մանրանկարներ։ Կազմը`կաշեպատ տախտակ դրոշմազարդ։ Հիշատակարաններ՝93բ։


== Բովանդակություն ==
Քարոզք(Գր․ Տաթևացի, Յակ, Նայևան, անանունք)։
Դեղագիրք։
Հավատով խոստովանիմ։
Պարզատոմար։
Իմաստութին Սիրաքայ։
Խրատք Խիկարայ։
Բանք իմաստնոց։
Ի բժշկական խրատոց Բագարատայ։
Խրատք բժշկանք։
Խրատք։
Նուշրվանոյ։
Վասն ծռազատկի


== Ծանոթագրություններ ==
Ջոշ Սեգարա

Ջոշուա «Ջոշ» Սեգարա (անգլ.՝ Joshua "Josh" Segarra, հունիսի 3, 1986(1986-06-03), Օռլանդո, Ֆլորիդա, ԱՄՆ), ամերիկացի դերասան, ով հայտնի է ոստիկանական սպա Բիլի Կապեդայի դերով «Սիրեններ», Հեկտոր Ռուիզի դերով «Էլեկտրական ընկերություն» և Ադրիան Չեյսի դերով «Նետ» հեռուստասերիալներում։ Նա նաև մարմնավորել է Միքի դերը «Lysistrata Jones» մյուզիքլում։


== Անձնական կյանք ==
Սեգարան Ֆլորիդա նահանգի Օռլանդո քաղաքից է և ունի պուերտոռիկական ծագում։ Տիրապետում է անգլերենին և իսպաներենին։
Ավարտել է Նիսի արվեստի դպրոցը, որտեղ նա ստացել է թատրոնի աստիճան։
2014 թվականի հոկտեմբերին Սեգարան ամուսնացել է իր երկար ժամանակվա ընկերուհի՝ Բրեյս Ռայսի հետ։ Նրանք ունեն որդի՝ Գասը, ով ծնվել է 2016 թվականի սեպտեմբերին։


== Ֆիլմագրություն ==


=== Ֆիլմ ===


=== Հեռուստատեսություն ===


=== Թատրոն ===


== Ծանոթագրություններ ==
Ազարիա Ադելյան

Ազարիա Մարտիրոսի Ադելյան (Դանիելյան) (հունիսի 17, 1871(1871-06-17), Մեղրի - նոյեմբերի 9, 1903(1903-11-09), Նախիջևան, Երևանի նահանգ, Կովկասի փոխարքայություն, Ռուսական կայսրություն), հայ գրող, գյուղագիր։


== Կենսագրություն ==
Ծնվել է հունիսի 17-ին, Մեղրիում։ Սովորել է Բաքվի ռեալական ուսումնարանում, ավարտել Ռիգայի պոլիտեխնիկական ինստիտուտի քիմիական ֆակուլտետը (1901)։ Ուսանողական տարիներին մտերմացել է Ստեփան Շահումյանի հետ, ընդգրկվել «Թեորետիկ» մարքսիստական խմբակում։
Ազարիայի պատմվածքներում («Ներհակ Առաքելը», «Նրա ցավը», «Հիվանդոտ խիղճը», «Երկու կրակի մեջ») և վիպակներում («Տգիտության զոհեր», «Սկեսուր») պատկերված են 19-րդ դարի 70-90-ական թվականների հայ գյուղի սոցիալական ներհակությունները։ Նարոդնիկական գաղափարների ազդեցությամբ Ազարիան տարվել է մտավորականության գյուղափրկչական-լուսավորական ծրագրերով, բայց որպես ռեալիստ հանգել է այդ ճանապարհով գյուղը վերափոխելու անհնարինությանը։ Ազարիան գյուղական սպառողական առաջին կոպերատիվի կազմակերպիչներից է Հայաստանում (Մեղրի, 1901)։


== Մահ ==
Մահացել է նոյեմբերի 9-ին, Նախիջևանում։


== Ստեղծագործություններ ==
Ներհակ Առաքելը, պատմվածք։
Նրա ցավը, պատմվածք։
Երկու կրակի մեջ, պատմվածք։
Տգիտության զոհեր, վիպակ։
Սկեսուր, վիպակ։
Երկերի ժողովածու, Երևան, 1950։


== Գրականություն ==
«Ազարիա Ադելյան», Սուրեն Դանիելյան, ՀԽՍՀ ԳԱ հրատարակչություն։ 1964, 162 էջ։


== Ծանոթագրություններ ==
Հարիլեյդ

Հարիլեյդ, էստոնական փոքր, անմարդաբնակ կղզի։ Այն տեղակայված է Վոռմսի կղզուց մոտավորապես 4 կմ արևմուտք։ Այն զբաղեցնում է 15 հա տարածք, որի ամենաբարձր կետը ծովի մակարդակից 9 մ է բարձր։ Կղզին քարքարոտ է, տեղ–տեղ պատված թփուտներով։ Այստեղ 1849 թ․–ին կառուցվել է փարոս։ Ներկայիս փարոսը 19 մ բարձրությամբ է։


== Ծանոթագրություններ ==
Էլլա Հարպեր

Էլլա Հարպեր (անգլ.՝ Ella Evans Harper Savely, հունվարի 5, 1870(1870-01-05), Սամներ շրջան, Թենեսի, ԱՄՆ - դեկտեմբերի 19, 1921(1921-12-19), Նաշվիլ, ԱՄՆ), Ամերիկայի Միացյալ Նահանգների բնակիչ, որն հայտնի է «ուղտ աղջիկ» անունով։


== Կենսագրություն ==
Ծնվել է երկվորյակ եղբոր Էվերեթի հետ նույն օրը։ Ծնողներն էին Ուիլյամը և Միներվան։ Աղջիկը ծնվել է պաթոլոգիայով՝ ծնկների հոդերի ռեկուրվացիայով։ Նման հազվագյուտ ախտորոշմամբ մարդիկ կարող են տեղաշարժվել հիմնականում չորեքթաթ։ Եղբայրը` Էվերեթին, մահացել է ծնվելուց երեք ամիս անց։ Հայտնի չէ, թե արդյոք նա ունեցե՞լ է նման օրթոպեդիկ առանձնահատկություններ։ Բացի Էլլայից, ընտանիքում կար ևս չորս երեխա՝ երեք քույր և կրտսեր եղբայր։ Հարպերի ընտանիքը բնակվում էր Հենդերսոնվիլ փոքրիկ քաղաքում՝ հորական կողմի տատիկի և պապիկի տանը։


=== Կարիերա ===
12 տարեկանում Էլլան սկսել է Harris' Nickel Plate շոուի հետ միասին շրջագայել երկրում՝ վաստակելով շաբաթական մոտ 200 դոլար, ինչը ներկայումս համարժեք է մոտավորապես 5000 դոլարի։ Հենց շոուի ժամանակ Էլլան ստացել է իր «ուղտ աղջիկ» մականունը, որով նա ճանաչում է ստացել հանրության շրջանում։ Էլլան իր ելույթների գովազդներում և անոնսներում բնութագրվում էր որպես գեղեցիկ և գրավիչ երիտասարդ տիկին, որն ուներ մարմնի մասեր և քայլվածք, որը հիշեցնում է ուղտի, ինչը մեծ հետաքրքրություն էր առաջացնում հանրության շրջանում։
1886 թվականին մասնակցել է նյույորքցի հայտնի լուսանկարիչ Չարլզ Էյզենմանի ֆոտոսեսիային, որը մասնագիտացած էր վառ արտահայտված ֆիզիկական շեղումներով մարդկանց նկարահանումների վրա։ Այս պահին այդ լուսանկարները մնում են Էլլայի վերջին հայտնի նկարները։
Նույն 1886 թվականին, հոգնած լինելով մշտական ճանապարհորդությունից և ուշադրությունից՝ աղջիկը որոշում է լքել շոու բիզնեսը և զբաղվել իր կրթությամբ. «Ինձ ուղտ աղջիկ են անվանում, քանի որ ծնկներս հակառակ ուղղությամբ են շրջված։ Ես կարող եմ քայլել միայն ձեռքերի և ոտքերի վրա միաժամանակ, որը կարող եք տեսնել ինձ հետ լուսանկարներում։ Ես վերջին չորս տարվա ընթացքում շատ եմ ճանապարհորդել՝ ելույթ ունենալով շոուներում, բայց հիմա՝ 1886 թվականին, ես մտադիր եմ լքել շոու բիզնեսը և գնալ դպրոց։ Ես կցանկանայի փոխել իմ զբաղմունքի տեսակը»։


=== Ընտանիք ===
1903 թվականին Էլլան մոր հետ տեղափոխվել է Նեշվիլ՝ նահանգի մայրաքաղաք։ 1905 թվականին նա ամուսնացել է դպրոցի ուսուցիչ Ռոբերտ Սեյվլիի հետ։ Ավելի ուշ Ռոբերտը լուսանկարչական խմբագրությունում աշխատանքի է տեղավորվել որպես հաշվապահ։ 1906 թվականի ապրիլին ծնվել է զույգի  դուստրը՝ Մայբլը։ Սակայն կես տարեկանում երեխայի կյանքը ողբերգական կերպով ավարտվել է։ 1916 թվականին Էլլան ամուսնու հետ մտնում է Յոթերորդ օրվա ադվենտիստների եկեղեցի։ 1918 թվականի մայիսին ամուսինները որոշում են որդեգրել նորածին աղջկա՝ Ջուել անունով։ Բայց նորից Էլլային վիճակված չէր իմանալ մայրական երջանկությունը. երեխան հանկարծամահ է լինում երեք ամսական հասակում։ Մի քանի տարի անց՝ 1921 թվականի դեկտեմբերի 19-ին, Էլլան մահանում է կոլոռեկտալ քաղցկեղից։ Թաղված է Նեշվիլի Սփրինգ Հիլ գերեզմանատանը՝ իր երեխաների կողքին։


== Ծանոթագրություններ ==


== Արտաքին հղումներ ==
Ella Harper — The Camel Girl(չաշխատող հղում)
Սինդիա

Սինդիա (իտալերեն՝ Sindia), կոմունա Իտալիայում՝ Սարդինիա մարզի Նուորո գավառում։ Սահմանակից է Մակոմեր, Պոձոմաջորե, Սագամա, Սկանո դի Մոնտիֆեռո, Սեմեստենե, Սունի համայնքներին։ Բնակչության թվաքանակը 2014 թվականի տվյալներով եղել է 1.758: Բնակչության խտությունը կազմում է33,81 կմ²։ Համայնքն զբաղեցնում է 58,3 կմ² տարածք։ Փոստային ինդեքս՝ 8018։ Հեռախոսային կոդ՝ 0785։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Գրականություն ==
Sindia. Guida al paese ed al territorio, a cura di Mario A. Sanna con la collaborazione di M. Ines Zedda e Renato Pinna. Comune di Sindia, 2010.
Lumenes de Logu- I toponimi di Sindia, Vittorio Pinna, Bosa, 2002;
Libellus Iudicum Turritanorum, A. Boscolo, A. Sanna, Cagliari, 1957;
Distosa, Dizionario storico sardo, a cura di Francesco Cesare Casula, Sassari, 2002;
Sindia. La storia dei personaggi e delle vie del paese, Istituto Comprensivo Binna Dalmasso Macomer, Scuola Primaria e Secondaria, Sindia 2014
Sindia. Un territorio, una storia, a cura di A. Mastino, L. Lai, G.F. Rosa, M.A. Sanna, P. Secchi, Sassari, Carlo Delfino Editore, 2018. ISBN 978-88-9361-074-2


== Արտաքին հղումներ ==
Sante Maria di Corte
Trenino Verde Archived 2015-09-24 at the Wayback Machine. (PDF-Datei; 816 kB)
Պուտևայա Ուսադբա 9 կմ Ժելեզնոյ Դորոգի Լուոստարի-Նիկել

Պուտևայա Ուսադբա 9 կմ Ժելեզնոյ Դորոգի Լուոստարի-Նիկել (ռուս.՝ Путевая Усадьба 9 км железной дороги Луостари-Никель), գյուղ Ռուսաստանի Մուրմանսկի մարզի Պեչենեգսկի շրջանի կազմում։
Բնակչությունը 2010 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոնյուշևո (գյուղ, Միրգորոդի շրջան)

Կոնյուշևո (ուկրաիներեն՝ Конюшеве), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Կոնյուշևո գյուղում բնակվում էր 29 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ախուրյանի ջրամբար

Ախուրյանի ջրամբար, ջրամբար Ախուրյան գետի ստորին հոսքում, գտնվում է հայ-թուրքական սահմանում։ Կառուցված է Թուրքիայի և ԽՍՀՄ համաձայնությամբ, որը ստորագրվել է 1963 թվականի ապրիլի 25-ին։ Ըստ այդ համաձայնագրի, պիտի կարգավորվեր Ախուրյան, Կարս, Կարախան և Չորլի գետերի հոսքը, կողմերը պետք է հավասարապես օգտվեին ջրամբարից։ Ջրամբարը սկսվել է շահագործվել 1980 թվականից։
Երկարություն - 20 կիլոմետր (սահմանի երկայնքով), ջրի ծավալը գնահատվում է - 525 մլն. մ³։ Օգտագործվում է գյուղատնտեսական նշանակության հողերի ոռոգման համար երկու սահմանների կողմերում, Հայաստանի Արագածոտնի, Արմավիրի և Շիրակի մարզերում, ոռոգվող տարածքի մակերեսը կազմում է 104 հազար հեկտար։


== Ծանոթագրություններ ==
Ստասիս Շիմկուս

Ստասիս Ստասիո Շիմկուս (լիտ.՝ Stasys Šimkus, հունվարի 23, 1887(1887-01-23), Jurbarkas District Municipality, Լիտվա - հոկտեմբերի 15, 1943(1943-10-15), Կաունաս, Լիտվա), լիտվացի կոմպոզիտոր, դիրիժոր։


== Կրթություն ==
Ստասիս Շիմկուսը ծնվել է 1887 թվականի փետրվարի 4-ին Մոտիշկյայում (Ռուսական կայսրություն)։ 1908 թվականին ավարտել է Վարշավայի երաժշտական ինստիտուտի երգեհոնի, 1914 թվականին՝ Պետերբուրգի կոնսերվատորիայի կոմպոզիցիայի դասարանները (դասատուներ՝ Անատոլի Լյադով, Մաքսիմիլիան Շտեյնբերգ , Յազեպ Վիտոլ, Յուոզաս Նաույալիս)։ Կատարելագործվել է Լայպցիգի կոնսերվատորիայում (1921-1922 թվականներ)՝ սովորելով Պոլ Գրեների և Զիգֆրիդ Կարգ Էլերտի մոտ։ Լինելով ազգային ռոմանտիզմի ներկայացուցիչ՝ Ստասիս Շիմկուսը կազմակերպել է լիտվական երգչախմբեր Սանկտ Պետերբուրգում, որտեղ սովորել է, Միացյալ Նահանգներում, որտեղ ապրել է որոշ ժամանակ, ինչպես նաև Լիտվայում (ամենահայտնին եղել է «Դայնա» խումբը, 1916)։ 1923 թվականին Կլայպեդայում հիմնել է երաժշտական դպրոց (1924 թվականից՝ երաժշտական ուսումնարան), որի տնօրենն է եղել մինչև 1930 թվականը։ Այն մեծ դեր է խաղացել Լիտվայում երաժշտական կրթություն տարածելու գործում (նրա աշակերտներից է եղել Յոնաս Շվյադասը)։ Հետագայում այն վերածվել է կոնսերվատորիայի (ներկայում կրում է Ստասիս Շիմկուսի անունը), որտեղ 1931-1937 թվականներին Ստասիս Շիմկուսը եղել է պրոֆեսոր։ 1930-1933 թվականներին եղել է Կաունասի օպերային թատրոնի դիրիժոր։ 1934 թվականին ազգային բանահյուսության հավաքման և ժողովրդականացման նպատակով կազմակերպել է Լիտվական ժողովրդական երգերի հավաքման հանձնաժողով։
Ստասիս Շիմկուսը մահացել է 1943 թվականի հոկտեմբերի 15-ին Կաունասում, որտեղ էլ թաղվել է Պյատրաշյունայի գերեզմանատանը։
Ստասիս Շիմկուսի որդին՝ Ալգիս Շիմկուսը (լիտ.՝ Algis Šimkus, 1917—?), նույնպես կյանքը կապել է երաժշտության հետ՝ դառնալով դաշնակահար, դիրիժոր և կոմպոզիտոր։


== Հիշատակ ==

Կլայպեդայում 1967 թվականին Ստասիս Շիմկուսի հիմնադրած երաժշտական դպրոցը կոչվել է նրա անունով։ 1993 թվականին այն վերակազմավորվել է Ստասիս Շիմկուսի անվան կոնսերվատորիայի (լիտ.՝ Klaipėdos Stasio Šimkaus konservatorija)։
1958 թվականին սահմանվել է Ստասիս Շիմկուսի անվան ամենամյա մրցանակ (Stasio Šimkaus vardo premija), որը շնորհվում է ինքնագործ կոլեկտիվներին։
1970 թվականին Կաունասում գտնվող այն տանը, որտեղ ապրել է կոմպոզիտորը 1927-1943 թվականներին, տեղադրվել է հուշատախտակ լատիներեն և ռուսերեն գրություններով։ 1979 թվականից այդ տանը գործում է նրա հիշատակին նվիրված կոմպոզիցիա։
1976 թվականից ամեն երկու տարին մեկ անցկացվում է երգչախմբերի Ստասիս Շիմկուսի անվան միջազգային մրցույթ։
1987 թվականին Կաունասի երաժշտական թատրոնի մոտակա այգում տեղադրվել է կոմպոզիտորի կիսանդրին (քանդակագործ՝ Մինդաուգաս Շնիպաս, ճարտարապետ՝ Յոնաս Յուցայտիս)։


== Ստեղծագործություններ ==
1916 – «Հրաժեշտ հայրենիքին» կանտատ
1930 – «Նեման» / Nemunas սիմֆոնիկ պոեմ
1934 – «Ողջույն, Հայրենիք»
1941 – «Գյուղը կալվածքի մոտ» / Kaimas prie dvaro օպերա


== Հրապարակումներ ==
Stasys Šimkus. Straipsniai, dokumentai, laiškai, amžininkų, atsiminiamai. — Vilnius, 1967.
Stasys Šimkus. Albumas. — Vilnius, 1988.


== Ծանոթագրություններ ==


== Գրականություն ==
Музыкальный энциклопедический словарь / Гл. ред. Г. В. Келдыш. — М.: Советская энциклопедия, 1990. — С. 638 — ISBN 5-85270-033-9
Դուլսե դե լեչե

Դուլսե դե լեչե, իսպանական, պորտուգալական (դուսե դե լեյտե) և լատինոամերիկյան խոհանոցի աղանդեր, օգտագործվում է նաև որպես սոուս և որպես միջուկ հրուշակեղենի արտադրության մեջ։ Այն նաև հայտնի է «Մանհա դե լեչե» կամ պարզապես «Մանհա» անվամբ։


== Նկարագրություն ==
Աղանդերն իրենից ներկայացնում է ռուսական խտացրած կաթի նմանօրինակը, սակայն ունի ավելի նոսր խտություն։ Դուլսե դե լեչեի պատրաստման ժամանակ թարմ կաթն ու շաքարավազը եփում են այնքան, որ ստանա որոշակի խտություն և կարամելային գույն։ Լավագույն համ և հոտ ստանալու համար հաճախ ավելացնում են վանիլ, երբեմն նաև դարչին։
Լատինական Ամերիկայի մի շարք երկրներում առկա են աղանդերի ավելի էկզոտիկ տարբերակներ, այսպես` Մեքսիկայում օգտագործում են այծի կաթ, Կուբայում` թթվակաթնային հիմք, Պուերտո Ռիկոյում` կոկոսի կաթ։


== Օգտագործում ==
Դուլսե դե լեչեն ուտում են բլինիների և չորացրած հացի հետ, քսում են վաֆլիի, կեքսերի (մաֆին) և պաղպաղակի վրա, օգտագործում են որպես միջուկ տորթերի և թխվածքաբլիթների համար։ Կան հատուկ աղանդերներ, օրինակ ալֆախոր թխվածքաբլիթը, որոնք պատրաստվում են հենց դուլսե դե լեչեով։ Դուլսե դե լեչեն օգտագործում են նաև փքաբլիթների (չուրո) և կարամելային պուդինգների պատրաստման ժամանակ։


== Տարածում ==
Ծագելով Պիրենեյան թերակղզում` դուլսե դե լեչեն տարածվել է Իսպանիայի և Պորտուգալիայի նախկին գաղութներում, ոչ միայն Ամերիկայում, այլև Ասիայում (Ֆիլիպիններ)։ Ֆրանսիայում այս աղանդերը հայտնի է որպես Confiture de lait, սակայն այդքան մեծ ճանաչում չունի։


== Դուլսե դե լեչեի օգտագործման օրինակներ ==

		
		
		
		
		
		


== Ծանոթագրություններ ==


== Արտաքին հղումներ ==
Դուլսե դե լեչեի պատմությունն Արգենտինայում.
The South American Table: The Flavor and Soul of Authentic Home Cooking from Patagonia to Rio de Janeiro, with 450 Recipes
Բորիսլավը ծիծաղում է

«Բորիսլավը ծիծաղում է» (ռուս.՝ «Борислав смеётся», այլ անվանում՝ «Մոմե թագավորներ», ռուս․՝ «Восковые короли»), խորհրդային համր գեղարվեստական ֆիլմ, որը նկարահանել է ռեժիսոր Իոսիֆ Ռոնը 1927 թվականին Օդեսայի կինոֆաբրիկայում։
Ուկրաինացի գրող Իվան Ֆրանկոյի համանուն վեպի էկրանավորումն է։ Ֆիլմի պրեմիերան տեղի է ունեցել 1927 թվականի դեկտեմբերի 16-ին Կիևում և 1930 թվականի հուլիսի 11-ին Մոսկվայում։
Ֆիլմը չի պահպանվել։


== Սյուժե ==
Ֆիլմը Ավստրիայի Գալիցիայում դասակարգային պայքարի սկսվելու և աշխատողների առաջին գործադուլների մասին է։
19-րդ դարի 70-ական թվականներին Գալիչինայում՝ արևմտաուկրաինական Բորիսլավ քաղաքի մերձակայքում, հայտնաբերվել են «հողային մոմի»՝ նավթի վերամշակումից հետո ստացվող արդյունքերից մեկի պաշարներ։ Բորիսլավում աշխատանքի են գալիս աղքատ մարդիս։ Արհեստավորերը աշխատանքի համար չնչին, աղքատ վարձատրություն են սահմանում։ Բանվորները գործադուլ են սկսում։ Վարձկանների ձեռքով արտադրության տերերը առևանգում են աշխատանքային դրամարկղը, որի օգնությամբ գործադուլավորներն իրենց նյութապես աջակցում էին։ Ի պատասխան դրամարկղի հափշտակման՝ բանվորները այրում են ձեռնարկությունը։


== Դերերում ==
Իվան Զամիչկովսկի – Վան-Գեխտ, քիմիկոս
Մատվեյ Լյարով – Խարման, արտադրության սեփականատեր
Նատալյա Գեբդովսկայա – Վարվառա
Յուրի Շումսկի – Բենեդիո, որմնադիր
Վլադիմիր Լիսովսկի – Գոտլիբ, Խարմանի որդին
Լիդիա Մացիևսկայա – Ռիվկա, Գոտլիբի մայրը
Նիկոլայ Նադեմսկի – Մատվեյ պապ, բանվոր-հաշվետար
Գեորգի Ասաֆիև – Բասսարաբի եղբայրը
Նիկոլայ Կուչինսկի – Բասսարաբի եղբայրը
Լեոնիդ Բարբե – գործարանատեր
Ալեքսանդր Նիկիտին – գործարանատեր
Իվան Սիզով – բանվոր
Օսիպպ Մեռլատի – գործակատար
Ն. Բարսով – գանձապահ
Պ. Կոստենկո – Դերկաչ
Ալեքսանդր Չուվերով – Ստասյուրա
Ռաիսա Ռամի-Շոր – հարսնացու
Պ. Մատվեենկո – էպիզոդ


== Նկարահանող խումբ ==
Ռեժիսոր՝ Իոսիֆ Ռոնա
Սցենարիստ՝ Պավել Նեչեսա
Գլխավոր օպերատոր՝ Իոսիֆ Ռոնա
Բեմադրող նկարիչ՝ Գեորգի Բայզենգերց


== Գրախոսականներ ==
Մասնագետների կարծիքով՝ ֆիլմը զարմացրել է ռեալիզմի ուժով, դուրս է եկել վիպակի պարզ էկրանավորման սահմաններից։ Եթե հաշվի առնենք, որ նախքան հեղափոխությունը Ի. Ֆրանկոյի ստեղծագործությունները գրեթե անհայտ էին Արևելյան Ուկրաինայում, ֆիլմը շատերի համար դարձել է առաջին ծանոթությունը նրա հայտնի ստեղծագործության հետ։


== Ծանոթագրություններ ==


== Արտաքին հղումներ ==
«Բորիսլավը ծիծաղում է»(անգլ.) ֆիլմը Internet Movie Database կայքում
Борислав сміється(ուկր.)
Վիշենկա (գյուղ, Խմելնիկի շրջան)

Անվան այլ կիրառումների համար տե՛ս՝ ՎիշենկաՎիշենկա (ուկրաիներեն՝ Вишенька), գյուղ Ուկրաինայի Վիննիցայի մարզի Խմելնիկի շրջանում։ Հիմնադրվել է 1680 թվականին։
2001 թվականի տվյալներով Վիշենկա գյուղում բնակվում էր 630 մարդ։ Բնակավայրը զբաղեցնում է 2,2 կմ² տարածք։ Բնակչության խտությունը կազմում էր 286,36 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աղվես (կաթնասուն)

Աղվես, գիշատիչ կաթնասուն, պատկանում է գիշատիչ շնազգիների ընտանիքի շարքին։ Աղվեսի լատինական անվանումը, ըստ երևույթին, առաջացել է լատիներեն «lupus» և գերմաներեն «Wolf» բառերից, որը թարգմանվում է որպես «գայլ»։ Հին սլավոներեն լեզվում «лисый» ածականը համապատասխանում էր դեղին, շիկակարմիր և դեղնանարնջագույն գույներին, որը բնորոշ էր լայն տարածում ունեցող սովորական աղվեսին։ Շնազգիների ընտանիքի մի քանի տեսակի կաթնասունների ընդհանուր անվանումն է։ Այդ խմբի միայն 10 տեսակն էր վերաբերում հենց աղվեսների (լատ.Vulpes) խմբին։ Ամենահայտնի և տարածված ներկայացուցիչը սովորական աղվեսն է (Vulpes vulpes): Աղվեսները հանդիպում են ամբողջ աշխարհի ազգերի ֆոլկլորում։


== Խմբին վերաբերվող տեսակներ ==
Ղեկավարելով սուբյեկտիվ քննադատական գնահատականները, որոնք հիմնված են սովորական աղվեսի արտաքին տեսքի վրա, աղվեսներ կարելի է համարել հետևյալ կենդանիներին՝

Գայլանմանների (Caninae)  ենթաընտանիք
Աղվեսների տեսակ (Vulpes)
Սովորական աղվես  (Vulpes vulpes)
Ամերիկյան դաշտաղվես (Vulpes velox)
Աֆղանական աղվես (Vulpes cana)
Աֆրիկական աղվես (Vulpes pallida)
Բենգալյան աղվես (Vulpes bengalensis)
Դաշտաղվես (Vulpes corsac)
Անապատային աղվես (Vulpes rueppellii)
Տիբեթյան աղվես (Vulpes ferrilata)
Ֆենեկ (Vulpes zerda)
Հարավաֆրիկյան աղվես (Vulpes chama)
Բևեռաղվեսների տեսակ (Alopex) (հաճախ միանում են Vulpes տեսակին)
Բևեռաղվես (Alopex lagopus)
Գորշ աղվեսների տեսակ (Urocyon)
Մոխրագույն աղվես (Urocyon cinereoargenteus)
Չանել կղզիների աղվես (Urocyon littoralis)
Ֆոլքլենդյան գայլ (Dusicyon australis)
Մայկոնգ տեսակ (Cerdocyon)
Մայկոնգ (Cerdocyon thous)
Կարճականջ շների տեսակ (Atelocynus)
Կարճականջ շուն (Atelocynus microtis)
Հարավամերիկյան աղվեսների տեսակ (Lycalopex), կամ  Pseudalopex
Դարվինյան աղվես (Lycalopex fulvipes)
Պարագվայական աղվես (Lycalopex gymnocercus)
Բրազիլական աղվես (Lycalopex vetulus)
Սեկուրյան աղվես (Lycalopex sechurae)
Լայնականջ աղվեսների ենթաընտանիք (Otocyoninae)
Լայնականջ աղվեսների տեսակ (Otocyon)
		
		
		
		
		
		
		


== Գրականություն ==
Աղվես (կաթնասուն) հոդվածը Սովետական մեծ հանրագիտարանում 
«Աղվես»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
BBC Wales Nature: Fox videos
The fox website


== Ծանոթագրություններ ==
Դուբիշչե (գյուղ, Կրասիլովի շրջան)

Անվան այլ կիրառումների համար տե՛ս՝ ԴուբիշչեԴուբիշչե (ուկրաիներեն՝ Дубище), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Դուբիշչե գյուղում բնակվում էր 348 մարդ։ Բնակավայրը զբաղեցնում է 0,809 կմ² տարածք։ Բնակչության խտությունը կազմում էր 430,16 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ագուլյանա

Ագուլյանա  (իսպ.՝ Agullana), մունիցիպալիտետ Իսպանիայում՝ Կատալոնիայի Ժիրոնա պրովինցիայի Ալտ Էմպորդա շրջանում (կոմարկայում)։ 
Տարածքը՝ 27 կմ²։ Բնակչության թվաքանակը 2004 թվականի տվյալներով եղել է 746, խտությունը՝ 27,08 մարդ/կմ²։


== Ժողովրդագրություն ==
Բնակչության թվաքանակի փոոխությունները.


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական էջ
Իիսակու

Անվան այլ կիրառումների համար տե՛ս՝ Իիսակու (այլ կիրառումներ)Իիսակու (էստ․՝ Iisaku), գյուղական ավան Էստոնիայի Իդա-Վիրումաա նահանգի Իիսակու շրջանում։
2011 թվականի տվյալներով գյուղական ավանում բնակվում էր 761 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Վ. Վելիչկինայի անվան Ռոստովի տարածաշրջանային մանկական գրադարան

Վերա Վելիչկինայի անվան Ռոստովի տարածաշրջանային մանկական գրադարան (ռուս.՝ Ростовская областная детская библиотека имени В. М. Величкиной), Ռոստովի մարզի կենտրոնական գրադարան, որը սպասարկում է երեխաներին և դեռահասներին։


== Պատմություն ==
Գրադարանի մասին առաջին անգամ հիշատակվել է 1914 թվականի հունիսի 12-ին, երբ Դոնի Ռոստով քաղաքում  բացվել է անվճար գրադարան-ընթերցասրահ։ 1920 թվականից ի վեր գրադարանը կոչվում է հայտնի բժիշկ, գրող, փաստաբան, թարգմանիչ, պետական գործիչ Վերա Միխայլովիչ Վելիչկինայի անունով։ 1920 թվականից գրադարանին կից ստեղծվել են տարբեր բաժիններ և ակումբներ։ Գրադարանի կյանքի կարևոր պահերից մեկը ընթերցողների հանդիպումն է եղել Արկադի Գայդարի հետ։
Հայրենական մեծ պատերազմի տարիներին Ռոստով քաղաքի գրավման ժամանակ (1942 թվականի հուլիս - 1943 փետրվար) գրադարանը չի գործել։ Սակայն 1941 թվականին գրադարանում կազմակերպվել է թիմուրյան ջոկատը, որի աշխատանքը միտված էր ռազմաճակատի բազմակողմանի օգնության տրամադրմանը և թիկունքի ամրապնդմանը։ Ռոստով քաղաքի գրավման ժամանակ հաջողվել է փրկել գրքերի ֆոնդը։
1954 թվականից գրադարանն ունի տարածաշրջանային գրադարանի կարգավիճակ, ինչը զգալիորեն մեծացնում է նրա պատասխանատվության շրջանակը. այն դարձել է մեթոդական կենտրոն երեխաների հետ աշխատող տարածաշրջանային գրադարանների համար։ 1958 թվականից ի վեր գրադարանը սերտորեն համագործակցում է կրասնոդոնյան «Երիտասարդ գվարդիա» թանգարանի հետ։ 1959 թվականին գրադարանը տեղափոխվել է նոր վայր։ 1960-1970 թվականներին գրադարանին կից կազմակերպվել և անց է կացվել «Հնարամիտների մրցաշար»։ 1965 թվականի ակնառու միջոցառումներից է «Դոն հետախույզների ջոկատի» գործունեությունը, որի անդամները թղթակցել են այլ քաղաքների երեխաների հետ։ 1970-1980 թվականներից գրադարանը սերտորեն համագործակցում է տարածաշրջանային հեռուստատեսության հետ և կազմակերպում է «Քո գրապահարանը» հեռուստաշոուն։
Գրադարանը տարածաշրջանի երեխաների համար ունի լավագույն գեղարվեստական, գիտական, կրթական, տեղեկատու գրքերի, ինչպես նաև թերթերի, ամսագրերի, աուդիո-վիզուալ և էլեկտրոնային փաստաթղթերի ամենամեծ հավաքածուն։ Ամեն տարի գրադարան է այցելում 8,5 հազար ընթերցող, որոնց տրվում է 250 հազար օրինակ փաստաթուղթ։ Գրադարանի ֆոնդը 112 հազար է, գրադարանի աշխատակիցների կողմից ստեղծված էլեկտրոնային տվյալների բազայի ծավալը կազմում է ավելի քան 103.4 հազար գրառում։


== Գրադարանավարներ ==
1915 թվականին գրադարան է այցելել Տատյանա Քսենոֆոնտովնա Մոլոդցովան, ով 35 տարի աշխատել և ղեկավարել է գրադարանը։ 1920 թվականից գրադարանում աշխատել են 2 գրադարանավար` բաժանորդագրության բաժնում և ընթերցասրահում։


== Ծանոթագրություններ ==


== Արտաքին հղումներ ==
Գրադարանի կայքը
(5371) 1987 VG1

(5371) 1987 VG1, աստերոիդ աստերոիդների հիմնական գոտում։ Հայտնաբերվել է 1987 թվականի նոյեմբերի 15-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,164868 ա. մ., առավելագույնը մոտենում է 2,8456 ա. մ. հեռավորության վրա և հեռանում 3,4841 ա. մ.։ Արեգակի շուրջ մեկ ամբողջական պտույտ է կատարում 2056,51 երկրային օրվա ընթացքում, իր ուղեծրով շարժվելով միջինում 0,175053 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5371) 1987 VG1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յաշար Քուրթ

Յաշար Քուրթը (մկրտության անունը՝ Արշակ, թուրքերեն՝ Yaşar Kurt), թուրքահայ ռոք-երաժիշտ, երգիչ և կոմպոզիտոր։ Ծնվել է 1968 թվականին Ստամբուլում։ Առաջին ալբոմը թողարկել է 1994 թ.-ին Գերմանիայի Քյոլն քաղաքում։ 1994-1997 թվականներին համերգներով հանդես է գալիս Գերմանիայի և Թուրքիայի մի շարք քաղաքներում։ 2003 թվականին հիմնում է սեփական ձայնագրման ստուդիան, որտեղ թողարկում է իր հերթական "Anne" ալբոմը։ 2007 թվականին Արտո Թունջբոյաջյանի հետ համատեղ ձայնագրեց Nefrete Kine Karşı ալբոմը (Yash-Ar)։ 2011 թ. թողարկեց Güneş Kokusu ալբոմը։


== Սկավառակագրություն ==
1994 - Sokak Şarkıları (Սոֆաք Շարքըլարը)
1997 - Göndermeler (Գյոնդերմելեր)
2002 - Reflex (Րեֆլեքս)
2003 - Anne (Աննէ)
2007 - Yas-Ar: Nefrete Kine Karşi (Յաս-Ար։ Նեֆրեթե Քինե Քարշի)
2011 - Güneş Kokusu (Գյունեշ Քոքուսու)


== Արտաքին հղումներ ==
Պաշտոնական կայք
Երկրպագուների կայք Archived 2010-12-30 at the Wayback Machine.


== Ծանոթագրություններ ==
Կուսնիշչա

Կուսնիշչա (ուկրաիներեն՝ Кусни́ща), գյուղ Ուկրաինայի Վոլինի մարզի Լյուբոմլի շրջանում։ Հիմնադրվել է 1510 թվականին։
2001 թվականի տվյալներով Կուսնիշչա գյուղում բնակվում էր 2 010 մարդ։ Բնակավայրը զբաղեցնում է 4,19 կմ² տարածք։ Բնակչության խտությունը կազմում էր 479,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆուենտես դե Ռուբիելոս

Ֆուենտես դե Ռուբիելոս (իսպ.՝ Fuentes de Rubielos), բնակավայր և մունիցիպալիտետ Իսպանիայում։ Գտնվում է Տերուել պրովինցիայում (Արագոն ինքնավար համայնքում)։ Մունիցիպալիտետը գտնվում է Գուդաար Խավալամբրե շրջանում։ Բնակչությունը՝ 127 մարդ (2010 թվականի տվյալներով)։


== Արտաքին հղումներ ==
Página de Fuentes de Rubielos
El Foro de la Página de Fuentes de Rubielos
El Blog de la Página de Fuentes de Rubielos
El Fotolog de la Página de Fuentes de Rubielos
Ficha de la población Archived 2012-03-14 at the Wayback Machine.
Foro de Fuentes de Rubielos
Բուրունդիի վարչական բաժանում

Բուրունդին վարչականորեն բաժանված է 17 շրջանների կամ նահանգների։ Շրջանները իրենց հերթին բաժանված են 117 համայնքների։ Համայնքներն էլ բաժանված են 2,638 կոլինեսների կամ հիլերի։ Կան զեկույցներ, ըստ որի երկիրը բաժանված է 43 շրջանների կամ առողջարանային շրջանների, սակայն դրանք պաշտոնական չեն։


== Ընթացիկ բաժանում ==
Նշում. Մնացած 2000 կմ² տարածքը Տանգանիկա լճի Բուրունդյան մասն է։
Նահանգները հետագայում բաժանվում են 117 համայնքների, որոնք իրենց հերթին բաժանվում են 2639 կոլինների։ Վերջին բառը առաջացել է ֆրանսերեն colline-ից, որը նշանակում է «բլուր»։


== Գաղութային դարաշրջան ==
1929 թվականին Ռուանդա-Ուրունդիի նստավայրը գաղութային իշխանությունների կողմից բաժանվեց 9 շրջանների՝ բնակավայրերի կենտրոններով. Գոզի, Կիտեգա, Մուրամվյա, Մուխինգա, Նյանզա, Ռույիգի, Ռումոնգե, Ռուտանա և Ուսումբուրա։ 1932 թվականի մարտի 7-ին բաժանվել է 7 տարածքների` կենտրոններում` Բուրուրի, Կիտեգա, Մուխինգա, Նգոզի, Ռույիգի, Ռուտանա և Ուսումբուրա բնակավայրերում։ Մարզերը բաղկացած են եղել պետություններից, որոնք, իրենց հերթին, բաժանված էին ստորաբաժանումների։ 1949 թվականի օգոստոսի 14-ին Բուբանցայի կենտրոնում տարածք է ստեղծվել, ինչպես նաև վերստեղծվել է Մուրամվիե կենտրոնում գտնվող շրջանը։ 1959-ի դեկտեմբերի 25-ին ստորաբաժանումները և երրորդ մակարդակի այլ վարչական միավորները փոխարինվել են կոմունաներով։ 1960 թվականի սեպտեմբերի 26-ին պետությունները փոխարինվեցլ են 18 նահանգներով` Մուրամվյա, Նգոզի, Ռույիգի, Ռուտանա, Ուսումբուրարուեն, Չանկուսո և Չիբիտոկե։

Ռուանդա-Ուրունդիի տարածքները
		
		


== Աղբյուրներ ==


== Արտաքին հղումներ ==
«ԲՈՒՐՈՒՆԴԻ • Մեծ ռուսական հանրագիտարան - էլեկտրոնային տարբերակ»։ bigenc.ru։ Վերցված է 2019-06-13